text: लॉस एंजेल्स। अभिनेत्री मिशेल फीफर हिट फिल्म ‘मेलफिसेंट’ के सीक्वल में नजर आ सकती हैं। इसके लिए डिज्नी के साथ उनकी बातचीत चल रही है। फिल्म के सीक्वल में एंजेलिना जोली और एली फेनिंग भी हैं। वैराइटी डॉट कॉम की रिपोर्ट के मुताबिक एड स्केरिन भी इस फिल्म में होंगे। इसका निर्देशन ‘पाइरेट्स ऑफ द कैरेबियन : डेड मेन टेल नो टेल्स’ के निर्देशक जोआचिम रोनिंग करेंगे। अगर इस फिल्म के लिए फीफर और डिज्नी के बीच सहमति बन जाती है, तो वह इस फिल्म में रानी की भूमिका निभाएंगी।